شه‌فه‌ق نيوز/ سه‌رۆك ئه‌ركان هيزه‌يل پێشمه‌رگه‌ى كوردستان، له‌ مه‌راسيميگ ده‌رچگن سێ فه‌وج سه‌ر وه‌ ليواى 14 وه‌سه‌رپه‌رشى هيزه‌يل هاوپه‌يمان ناوده‌وڵه‌تى دژ تيرۆر، ئاشكراى ئه‌وه‌ كرد ك مه‌شقداين هيزه‌يل پێشمه‌رگه‌ له‌لايه‌ن هاوپه‌يمانيه‌گه‌وه‌ وه‌رده‌وام ئه‌دێ.
ئه‌و مه‌راسيمه‌ له‌ ناحيه‌ى ئه‌تروش له‌ قه‌زاى شێخان ئه‌نجام درياو له‌تى فه‌ريق جه‌مال ئيمينكى سه‌رۆك ئه‌ركان پێشمه‌رگه‌ له‌ كۆنگره‌يگ رووژنامه‌گه‌رى وت: ئيچنه‌ مه‌شقه‌يليگ ئه‌را هيزه‌يل پێشمه‌رگه‌و يه‌كينه‌يل وه‌زاره‌ت پێشمه‌رگه‌ وه‌رده‌وام ئه‌دێ.
جى باسه‌، ئيمينكى هه‌ميش وت: وه‌گووره‌ى به‌رنامه‌يگ ك دانرياگه‌ له‌لايه‌ن وه‌زاره‌ت پێشمه‌رگه‌ وه‌ هه‌ماهه‌نگى وه‌ل هيزه‌يل هاوپه‌يمان ناوده‌وڵه‌تى، به‌رنامه‌ى ئمساڵ ته‌واو بويه‌و به‌رنامه‌يگ تر وه‌ل هيزه‌يل هاوپه‌يمان ئه‌را ساڵ ئاينده‌ دائه‌نريه‌ێد.
